இந்த நிலைமைகள் எல்லாம் சேர்ந்து உள்முரண்பாடுகளைத் தோற்றுவித்து மனிதம் குழுவின் சிதைவை நடத்தி முடித்தது. 1994 இல் மனிதம் தனது இறப்பை 30வது இதழில் ஆசிரியர் தலையங்கத்தில் நேர்மையாகவே பதிவுசெய்து முடிந்துபோனது. தீவிரமாகச் செயற்பட்ட மனிதம் குழுவின் இந்த உள்முரண்பாடு தோழர்களுக்கிடையிலான உறவுகளையும் தீவிரமாகவே பாதித்தது. பலர் ஒதுங்கிச் சென்றனர். பிறகு எடுத்துக்கொண்ட முயற்சிகள் பலனளியாமல் போயிற்று. முரண்பாடுகளை கையாள்வதில் எமக்கு அப்போதிருந்த பக்குவமின்மை மீது இப்போதும் நாம் வருந்துவதுண்டு.